LidanRubinov/Halacha-QA huggingface dataset:
שאלה: סידור בתיק התפילין: האם מותר להכניס סידור לתיק התפילין מפאת קדושתם?
תשובה: על הסידור להיות מתחת לתפילין.
שאלה: צדקה לגוי: האם מותר לתת צדקה לגוי?
תשובה: מפרנסים עניי נוכרים עם עניי ישראל, מפני דרכי אבל לתת לגוי סתם צדקה, כשאין מצמיחים מכך וקידוש ה', אין טעם. אם מדובר בגוי צדיק, מותר וראוי לתת לו צדקה. אמנם יש להקדים את עניי ישראל.
שאלה: לימוד תורה לנשים ע"י איש: האם כדאי ומותר לנשים ללמוד גמרא מגברים? האם לגבר מותר ללמד?
תשובה: עיין בפניני הלכה ח"ד ע' 31-34, שנשים צריכות ללמוד את יסודות ההלכה והאמונה והמוסר. ואילו ההוראה הכללית היא שאין לנשים ללמוד גמרא. אמנם אשה שכבר סיימה את מה שהיא צריכה ללמוד ורוצה להמשיך ללמוד גמרא לשם שמיים ועל ידי כך תתגדל בקיום המצוות ויראת שמיים, יש לה על כך שכר. ואזי במסגרת צנועה, מותר וראוי ללמדה. כגון בשיעור שניתן על ידי תלמיד חכם נשוי, כפי שעושים במכללות. אבל ללמד בת אחת - אינו צנוע. וקל וחומר אם המלמד רווק - שזה מנוגד לגמרי לצניעות המתחייבת.
שאלה: שרשרת של מוסלמים: האם יש בעיה עם שרשראות של מוסלמים (מסבחה) אשר נקנו לנוי או להעביר את הזמן בגלגול על האצבעות?
תשובה: הרמב"ם לא מחשיב את האיסלאם כעבודה זרה. ובכל מקרה השרשרת הזו אין בה עניין של עבודה זרה אלא עניינה הוא העברת הזמן ולכן אין בעיה לרכוש שרשרת כזו.
שאלה: גוי בוצר ענבים: האם מותר לתת לגוי לבצור ענבים, או שיש בזה בעיה משום יין נסך? אציין, כי בעת הבצירה, כשאוחזים ביד את האשכול יוצא קצת מיץ וידו של הבוצר נוגעת במיץ היוצא ממנו.
תשובה: אין איסור בבצירה, כי היין נחשב רק ברגע הסחיטה ביקב.
שאלה: חתונה משפחתית על שפת הים: בן דוד שלי מתחתן על חוף הים (ליד אזור רחצה מעורבת) בחתונה מעורבת עם תקליטן. דודה שלי תפגע אם לא אגיע, האם עלי להגיע? (האוכל המיועד עבורינו כשר למהדרין).
תשובה: קשה לענות על שאלה זו כאשר לא מכירים את פרטי הדברים. מכל מקום אין לעשות איסורים. לכן לכתחילה עדיף לא להשתתף, ואם להשתתף אז רק בחופה עצמה ולא יותר.
שאלה: מהי משמעות הקדושה?: אני לא דתייה, ואני מצירה על כך שאינני מבינה לעומק דברים שנראה לי שהם בבסיס היהדות, ואני מקווה שהשאלות לא חוצפניות אבל מאוד מטריד אותי היחס לגוי, ובימים אלו אני תוהה האם גם גוי יכול להחשב קדוש? או שיש בו קצת קדושה? האם אדם טוב הוא בהכרח אדם קדוש או ההפך? האם יהודי שחוטא "נחשב" יותר מגוי שעושה רק טוב לזולתו? ומה קורה עם גלגול הנשמות - האם נשמת גוי יכולה להתגלגל ליהודי, או שהן לא ממקור אחד?
תשובה: ראשית כדאי לבאר מהו ענין הקדושה. על קדושה נאמר בתורה: "קדושים תהיו כי קדוש אני ה' אלוהיכם", כלומר קדושה היא הרבה יותר ממוסריות או טוהר מידות, צדקות, מעשי חסד, אמונה טהורה וכדומה. קדושה ענינה חיים שאינם משועבדים לנטיות החומר ולטבע האנושי או חברתי. כמובן שכל זה שייך לזיקה עמוקה למקור הנצח בורא עולם שהצמאון אליו והדבקות בו גורמים לחיי הקדושה של אותם יחידים יוצאים מן הכלל. אם ישנו גוי שהגיע לחיים מלאי אמונה מרוממים מעל חיי החומר וכולו מלא טוהר מידות, אהבת הבריות, ברור שגם הוא זוכה להחשב כקדוש, וכך נאמר בתנא דבי אליהו (אחד מספרי האגדה והאמונה החשובים של ח ) כי הוא מעיד שמים וארץ שגם גוי שזוכה להיות בעל מעשים של אמונה וצדק זוכה לרוח הקודש, ברור שמי שזכה לרוח הקודש שנקרא אדם קדוש. ומה שכתבת אם אדם טוב הוא בהכרח אדם קדוש, בודאי שלא, כי קדושה היא הרבה יותר ממדרגה של טוב, אבל ברור שלא יתכן להיות קדוש אם האדם איננו טוב. מדרגת הטוב היא מדרגה אל הקודש והיא הדרך אליו אבל איננה כוללת אותו. יהודי שחוטא נחשב יותר מגוי העושה טוב לא מצד עצמו באופן פרטי, שמצד זה בודאי הוא גרוע, אלא בחלק שייכותו לעם ישראל שהוא עם קדוש ונאצל, מקודש בבחירה האלקית ובשמירתו על התורה בנאמנות ובדביקות תוך כדי איסורים של אלפי שנים שקדשו אותו למעלה מכל עם ולשון. השייכות למשפחה כזו השומרת על אמונתה ללא גבול היא חשובה בהרבה למעלה מהחשיבות הפרטית של אישיותו של האדם. אמנם צריך תמיד להביא בחשבון את המעשים ואת המידות ומי שמקולקל אין ספק שיתן על זה דין וחשבון ובודאי שהגוי הטוב והחסיד יזכה לעולם הבא בבחינה פרטית יחד עם ישראל. כמפורש ברמב"ם שחסידי אומות העולם יש להם חלק לעולם הבא. מה ששאלת על גלגול נשמות, זוהי התעסקות בנסתרות שאין לנו בהם השגה, איננו מבינים בדיוק מהי משמעותה של נשמה ובודאי לא את ענין הגלגול ואין טעם לשאול שאלות בתחומים שהם רחוקים מאוד מהשגתנו.
שאלה: תיקון חצות - אימתי?: עד כמה שידוע לי יש להתחיל את התיקון לפני עלות השחר. אם קמתי מאוחר מהמתוכנן, כמה זמן אחרי עלות השחר ניתן עדיין להתחיל את התיקון? האם יש לומר את הוידוי שבתחילת תיקון חצות בעמידה ולאחר מכן לשבת ארצה, או שגם אותו לומר מיושב?
תשובה: הגר"מ אליהו כותב שלכתחילה לא להתחיל תקון חצות כבר בחצי שעה שלפני עלות השחר וראוי לחשוש לדעה זו. והווידוי צריך להיות בעמידה ואחר כך יושבים ב"על נהרות בבל". הרב רואי מרגלית.
שאלה: מהי הדרך למניעת היצר הרע והמתועב?: אני נופל באתרים לא טובים באינטרנט פעמים רבות, וכל פעם מרגיש שכל הבניין הרוחני שאני עומל עליו נהרס. ניסיתי להתגבר על היצר הרע הזה בכוחות עצמי עכשיו אני מבקש עזרה כדי שבכוחות משותפים אוכל להתגבר ולנצל את תעצומות הנפש שבי לדברים ראויים ולא להבל והפרת מצוות אבינו שבשמיים (השאלה קוצרה).
תשובה: ראשית יש לשבח אותך על הכנות שלך והיכולת להביט בעצמך ללא משוא פנים. אתה צריך לדעת שהקושי שלך הינו קושי של רבים, אולם רבים מעדיפים לברוח מהתמודדות ונכנעים לעוצמות שיש ליצר, ואילו אתה מתמודד ולא מטאטא את הבעיה מתחת לשולחן. אנו נמצאים בחודש אלול ואנו יודעים שאחד מיסודות התשובה הוא "הכרת החטא". הצער הגדול שאופף אותך וגורם לך לחוסר מנוחה מהווה סימן לטהרת הנפש שבך. היסורין המלווים אותך הם חלק גדול ממעשה התשובה על עבירות אלו. העבירה בנושא זה קשורה רבות להנאה המלווה את המעשה, וכפי שניכר מתוך דבריך שאתה אמנם נהנה לרגע אבל סובל מאוד בהמשך. קשייך הם אלו שמנתקים במידה מרובה בין מעשה העבירה לבין השפעתה עליך. "אין צדיק בארץ אשר לא יחטא", ואין אדם הניצול מהירהורי עבירה בכל יום. מכאן ניתן להבין שבכל אדם יש גם עבירות וגם מצוות. ותפקידינו הוא להגביר את החלק של המצוות ולמעט ככל האפשר בחלק של העבירות. כאשר אתה נכשל בעבירה אחת והרגשתך שכל הבנין הרוחני שהשקעת בו נהרס - זה חלק מהשתלטות היצר הרע עליך. היצר אורב לנו ומנסה להפילנו. תוכניותיו הם ארוכות טווח. ראשית, הוא גורר אותך למעשה עבירה אחד קטן, אולם אח"כ הוא משתמש במעשה זה בכדי לייאש, כדי שתחשוב שאין טעם בכל המאמצים הרוחניים והמעשים הטובים שהינך עושה, הרהורים אלו הם הרהורי עבירה הבאים אליך לאחר המעשה והם קשים מהעבירה בעצמה. אני מציע לך קודם כל להילחם בחלק זה של היצר. תהנה ותתלהב מהטוב שהינך עושה. תזהה את עצמך כאדם מורכב ככל בני אדם שרוצה בטוב ועושה טוב ורע, לפעמים אתה נכשל ואינך מצליח לכבות את הטוב, "אין עבירה מכבה מצווה" ומרובה מידה טובה ממידת פורענות. אם כן, תחילה הינך נקרא להמשיך בייתר עוז לעשות את הדברים הטובים שאתה יודע לעשות, למרות שבדברים אחרים הינך חוטא, הקב"ה רוצה ושמח בדבריך הטובים. הזמן שאתה צריך להקדיש לחרטה ולהתעסקות בכישלון חייב להיות מוגבל. קבע לך שעה עד שעתיים להתעסקות בכישלון. לאחר מכן אסוף את כל כוחותיך והמשך קדימה, קל יותר לתקן את ה"עשה טוב" מלסור מהרגלים רעים, אולם ריבוי האור יקטין ויגרש את החושך. בנוגע להתמודדות עם הכישלון הינך צריך יעוץ באופן אישי. אולם באופן כללי ניתן לומר שאי אפשר להתגבר על הרגל רע ביום אחד, אלא הדרך להתקדם היא קימעא קימעא. קבע לך זמן מסויים בו תהיה נקי, תתחיל בכך שבמשך השבת תקבל על עצמך להתנהג בקדושה, לאחר מכן תוסיף בהדרגה: ערבי שבתות, ראשי חודשים, בשעות הבוקר וכו. או שתקבע שבמקומות מסויימים תשמור על עצמך יותר כמו בישיבה, או בהיותך לבד. תוכל לקבל על עצמך סייגים משום שכוחו של יצר העריות חזק מאוד והתמודדות חזיתית עימו היא כמעט ובלתי אפשרית ולכן קביעת סייגים קלה יותר. אל תקרא עיתון גם לא לצורך חדשות. ישנם עוד עצות רבות ואם הינך רוצה הדרכה אישית אתה יכול להיתקשר אלי (המספר נשלח אישית לשואל). בעזרת ה  לאחר שתמצא את זיווגך ותתחתן יהיה לך קל יותר להתמודד. ש. יוסף וייצן.
שאלה: קבלה בקלטות: בשבת הגיע עם עלון "אור הגנוז" לימוד קבלה בקלטות. האם שייך לשמוע את הקלטות? האם שייך בכלל להתייעץ עם מקובלים?
תשובה: כדאי להזכיר את דברי הרמב"ן בהקדמתו לפירושו על התורה: שאין תורת הנסתר ראויה להתקבל אלא מפי מקובל מבין לאוזן מקבל שומע. ברור שיש בזה שלילה של לימוד מספרים או מקלטות. ומה שכתבת על התייעצות עם מקובלים, איננו יודעים מי הם הראויים באמת לתואר מכובד כל כך, ולשם כך עלינו לשמוע אישור מגדולי תורה מפורסמים וכשנגיע לאותם גדולים כדאי לחסוך את הדרך ולהתייעץ עמם ולא להמשיך הלאה.
שאלה: קידוש לחולה סכרת: כיצד יקדש על היין חולה סכרת? אפילו פחות מכשיעור יכול להוות סכנה ממשית לבריאותו. האם יש מקום להתיר יין יבש או ברנדי תחת יין קידוש רגיל?
תשובה: יכול לקדש על יין יבש שברכתו הגפן. הרב רואי מרגלית.
שאלה: ספרי "בבא": מה דעת הרב על ספרי "בבא" של שי צ רקה? אלו ספרי "קומיקס" הממחישים משניות ומדרשים. מצד אחד - אלו ספרים חמודים המקרבים את הנושאים ללב הילדים, מצד שני יש הטוענים שהם גורמים לזילות בדברי הקדושה.
תשובה: אין ספק שכוונתו של שי צ'רקה טובה ויש ילדים הנעזרים בציוריו ללמוד תורה וליהנות ממנה. מי שסובר אחרת שלא ישתמש בספריו.
שאלה: הבחור אינו מספיק רגיש: אני יוצאת עם בחור מזה כמה שבועות, והעניין הוא שהבחור אינו מודע כ"כ לגבי הרגישות שיש לפעול בה בקשר ביננו (כלומר יחס אישי יותר כלפי מאשר סתם בחורה אחרת, שיחות טלפון, אהדה וכו ). איך הרב מציע שאפעל בכדי לשנות עניין זה?
תשובה: כדאי לדבר איתו על כך. אבל לא מתוך עמדה שאת צודקת והוא מתנהג שלא כראוי, אלא מתוך עמדה שאינך מבינה את כוונתו. למשל, יתכן שהוא מתבייש, ולכן אינו מביע את רוב הרגשותיו. יתכן שהוא עוצר את עצמו כל זמן שאינו יודע לאן הקשר שביניכם מוביל. לכן כדאי לדבר איתו בכבוד והערכה, כדי לברר לאן אתם ממשיכים. ככלל צריך לדעת, שאם בן הזוג הוא טוב, אזי עם הזמן ילמד כיצד לעשות טוב לבן זוגו. ואם אינו טוב, גם אם יהיה מנומס, העיקר, האהבה האמיתית, תהיה חסרה. בהצלחה
שאלה: אכילה ושתיה דרך הזנה: לדודי היתה תאונה קשה, וכתוצאה ממנה אינו יכול לאכול ולשתות דרך הפה. הוא ניזון מאוכל נוזלי סמיך המגיע ישירות לקיבתו. הכמויות קבועות ויומיומיות - 3 פעמים ביום, כל פעם 500 גרם, וזה אורך כל פעם 2 שעות עד גמר הכמות המגיעה בטיפטוף. הוא שואל מתי צריך לברך ברכת הנהנין (שהכל) ומתי ברכת המזון? האוכל מכיל כל הויטמנים והכמויות שהוא צריך לקיומו הפיזי.
תשובה: לדעת רוב הפוסקים אין לברך על הנאת מעיו ללא הנאת גרונו.
שאלה: מדים של אחיות: התחלתי לעבוד כאחות בבית חולים. עלי ללבוש מדים לבנים שהם מאד קצרים וחשופים. כל פניותי בנושא להנהלה לא עזרו והם טענו שיש קוד מאד ספציפי לגבי פריטי הלבוש. האם עלי להישאר בלבוש שלטעמי לא צנוע או שמטעמי דת עלי להתפטר ממקום העבודה?
תשובה: הדרישה אינה חוקית. עליך לפנות להסתדרות או לבית המשפט. אל תרתעי. הצדק עמך והוא יצא לאור. המשיכי להתלבש בצניעות. את יכולה לתפור לך מדים לבנים בעצמך לפי טעמך. אם יעיזו לפטרך תקחי עו"ד שיוציא צו ביניים לעכוב ההליכים. כל הוצאותייך יוחזרו לך. אם את זקוקה לעזרה פני אלי. חזקי ואמצי!
שאלה: מקום עבודה שעובדים בשבת: בחברה מסוימת עובדים 24 שעות 7 ימים בשבוע. המקום אינו יצרן ואינו ביטחוני במובן ארץ ישראל. העבודה כרוכה בחילול שבת משום שהכל מנוטר ע"י מצלמות, חיישנים ופתיחת הדלתות אך ורק ע"י תג עובד. האם שייך בכלל לנסות להתקבל למקום עבודה שכזה על אף שאפשר להסתדר ואולי לעיתים רחוקות מאוד לעבוד בשבת או חג והעבודה מותאמת לסטודנטים כמוני והשכר יחסית גבוה? ואם כבר עובדים במקום שכזה האם חילול השבת לצורך העבודה מותר בכלל?
תשובה: ה' יזמן לך פרנסה כשרה במקומות אחרים. אין הצדקה לחלל שבת בשמירה על מטרות מסחריות שאין להן היתר לעבוד בשבת.
שאלה: איך נבראה האשה?: הזכר והנקבה נבראו יחדיו. למה מפרשים כאילו האשה נבראה מאוחר יותר מן הצלע?
תשובה: פרק א מתאר מצב אידיאלי בפרק ב מתואר האדם במצבו הריאלי ובירידתו. ח ניסחו זאת בערך כך: בתחילה נבראו האיש והאישה יחד כתאומי סיאם אך כדי שיוכלו לתפקד הופרדו (צלע הוא הצד המחבר בין האיש והאישה. (האונקלוס תרגם זאת כ"סטר"   צד).
שאלה: העלבת נשים על ידי ח : איך ניתן להסביר את המדרש הבא: "שאלו את ר יהושע. מפני מה האשה צריכה להתבשם והאיש אין צריך להתבשם? אמר להם - אדם נברא מן האדמה והאדמה אינה מסרחת וחוה נבראת מעצם אם תניח בשר ג ימים בלא מלח מיד מסריח.".
תשובה: יש ביטויים רבים בח שנוסחו כביכול בגנות האישה אך כוונתם לטהר את מערכת היחסים הלא בריאה בין המינים. יש נשים המתבשמות כדי למשוך תשומת לב של גברים זרים כשם שיש המתלבשות באופן פרובוקטיבי. כהתגוננות מפני התופעה וכמחאה עליה נאמרו ביטויים הנראים כפוגעים. קבלי אותם בהבנה. קולר האשמה תלוי בצוארה של החברה שאינה שומרת על כבוד האישה כראוי וכתוצאה מכך מאלצו רבותינו להשתמש בביטויים קשים.
שאלה: חוסר שוויון ביהדות: אני לא מבינה את חוסר ההגינות שבעניין אשה סוטה.
תשובה: לא הבנתי מהי בעיית ההגינות שבסוטה. בעל חושד באשתו והמים באים לטהר אותה ולהשיב את הבית ביניהם. היכן חוסר ההגינות? מאידך, אם אכן האישה בגדה - היא והנואף נענשים וזאת בתנאי שהבעל אכן שמר על נאמנות מלאה.
שאלה: ברכת מיץ טבעי: האם על מיץ מאה אחוז סחוט טבעי (לדוגמה: מיץ תפוזים) צריך לברך בורא פרי העץ? אם כן - עד כמה אחוזי פרי עדיין צריך לברך העץ, ומכמה אחוזים ואילך יש לברך שהכל?
תשובה: בתקופת בתלמוד מוזכר שאדם שסוחט פירות מברך שהכל, אך במקום אחר כתוב שהסוחט "סילקא" (מין ירק, וסוחטו לשם שתיה) מברך בורא פרי האדמה. הרשב"א מחלק בין סוגי הפירות : פירות שמגדלים אותם לצורך סחיטה מברכים על המיץ בורא פרי העץ (בהנחה שהמיץ הינו 100  טיבעי)  אך פירות שמגדלים אותם לאכילה מברכים עליהם "שהכל". במקרה של ספק צריך לברך "שהכל". להמשך הדיון בנושא.
שאלה: חלה בתנור חלבי: אפיתי בתנור בעל תא אחד פשטידה חלבית מייד לאחר הוצאת הפשטידה הכנסתי חלה לחימום למשך חמש דקות. האם מותר לאכול את החלה עם מאכל בשרי?
תשובה: החלות חלביות כדין הפשטידה לכל דבר וענין, מפני שזיעת המאכל ושיירי מזון נמצאים בעין בתנור ולא הספיקו להישרף ולהתאדות. ואם היית שוהה מעט זמן קודם הכנסת החלות היה מותר לאוכלם לפני או אחרי בשר אך לא ביחד. הרב רואי מרגלית.
שאלה: כפירה ב"בשבע": הרב כתב לי שהכתבים והעורך של העיתון "בשבע" הם בני תורה. היאך יכולה להתפרסם בעיתון השאלה דלהלן: "האם הם (הרבנים האוסרים להכנס להר) חשבו על הפגיעה בריבונות הישראלית בהר הבית?". אמירה כזו עלולה להתפרש כזילזול ברוב רובם של הרבנים שאוסרים להיכנס להר הבית כולל הרב שלמה זלמן אויערבאך והצגתם כטיפשים שלא התייחסו למכלול הבעיות בפסיקתם.
תשובה: אינני זוכר אם כתבו כך, ואם כתבו מי כתב. מכל מקום זה עדיין סגנון מקובל בויכוח תורני. אמנם מעט חריף, אבל מקובל. אם תעיין בעיתונים אחרים שטוענים כי קבלו על עצמם עול תורה ומצוות, תמצא סגנונות חריפים לאין ערוך, וביזוי תלמידי חכמים ממש. ואילו הטענה על הר הבית היא טענה בוויכוח, ולא טענה על עצמיות מעלתם של האוסרים כתלמידי חכמים.
שאלה: הגינות בסוטה - המשך: הרב כתב שמי הסוטה בודקין אותה רק במידה והבעל שמר על נאמנות. מאין יודעים? מקרים כאלה בדרך כלל לא עושים כשיש עדים!!
תשובה: התורה היא שקבעה שהמים לא יבדקו סוטה שבעלה לא נהג כשורה. אם אנו יודעים שבעלה חוטא, לכתחילה לא נשקה אותה, אך גם אם נשקה אותה בטעות מתוך חוסר ידיעה, המים לא יבדקו אותה ובעיני בעלה היא תיחשב כצדקת, ומצא מין את מינו.
שאלה: ביקור כהן ב"בית-שערים" - המשך: בהמשך לתשובת הרב בנושא "ביקור כהן בבית-שערים". האם הכניסה נאסרת על כל שטח האתר של רשות הטבע והגנים או רק למערות הקבורה, כשבין מערות הקבורה ניתן לטייל?
תשובה: רק המערות אסורות לכהנים.
שאלה: רצח תינוקות: איך היהדות מסבירה מוות של פעוט שלא בזמנו? אפילו אם נקבל שכול נשמה יורדת לצורך תיקון, איזה תיקון הספיק לעשות פעוט שנטבח עיי בני עוולה?
תשובה: מותו של פעוט איננו תופעה חריגה בפני עצמה אלא הוא חלק מתופעת המוות המשבית את חיי כל בני האדם. וברור שהפעוט שכוחות הגנתו מצומצמים עלול יותר למיתה כל זמן שהמוות קיים בעולם. תופעת המיתה בכלל כואבת כל כך כי באה להזכיר לכולם עד כמה החיים חשובים ועד כמה יקר ערכם והחשיבות על שמירתם. כל פגישה עם תופעה של מוות גורמת לכאב וצער הדוחפים את האדם למצוא פתרון מידי על מנת לבטל את הגורם לאותו זעזוע קשה. פעמים שהכאב על מותו של אדם נדוש ונתקל באדישות כאילו הוא תופעה רגילה שיש להשלים עמה ואיננו מביא בעקבותיו מאמצים לתקן את העוול הנורא שקיפד את החיים באיבם. לשם כך באה מותו של תינוק שמכאיב את הלב ולא נותן מנוחה על הרשע הגדול שנעשה לילד שעדין אין בו זיק אחד של רע וכולו מלא תמימות וטוב, מעשה רשע מנוול כזה לא יתן מנוחה לנפש האדם עד שיאזור כוחות ויעקור את הרע משורשו. ובזאת הצליח לתקן התינוק תיקון שלא הצליחו לתקן אנשים גדולים ממנו.
שאלה: פתיחת בקבוקים בשבת: פתחתי פקק של בקבוק בחציו בשבת. אחרי שאני גומר לשתות, הבקבוק נזרק לפח. האם מותר לפתוח אותו עד סופו?
תשובה: לפוסקים המתירים לפתוח בקבוקים בשבת, יכולים גם אחר כך לפתוח את מכסה הסגירה עד הסוף ולהפרידו. הרב רואי מרגלית.
שאלה: אכילה בראש השנה: האם מותר לאכול בבוקרו של ר"ה לפני התפילה כדי שיהיה כוח להמשך היום? אם כן, מה מותר ומה אסור?
תשובה: לפני התפילה אסור בעקרון לאכול שום דבר. רק לשתות. אפשר גם קפה עם חלב וקצת סוכר. חולה או מצטער שלא יוכל להתפלל בכונה ללא אוכל מותר לו לטעום מזונות פחות מכביצה.
שאלה: בר מצוה ביום כיפור: האם יש איזה מניעה מצד ההלכה שנער שנהיה בר מצוה יעלה בפעם הראשונה ויקרא בתורה ביום הכיפורים? האם מותר לשיר כמקובל בחגיגת בר מצוה לאחר שעלה לתורה (כמובן, ללא זריקת סוכריות)?
תשובה: אין בעיה שנער בר-מצווה יעלה ביום הכיפורים פעם ראשונה, מכיוון שיום הכיפורים הינו יום שמחה ולכן גם מותר לשיר ולשמוח בשמחתו.
שאלה: עמידה בתפילות הימים הנוראים: באילו מן הקטעים בתפילות ראש השנה ויום הכיפורים הרב ממליץ לעמוד? אם אני נוהג לעמוד כל חזרת הש"ץ, לנהוג כך גם בימים הנוראים? יש עניין לעמוד גם בקטעים שבשאר השנה אני לא נוהג לעמוד בהם כגון קריאת שמע?
תשובה: לפי ההלכה עדיף לעמוד בחזרת הש"ץ ולשבת בפיוטים, אך העולם נוהג להפך - לשבת בחזרה ולעמוד בפיוטים בהם פותחין את הארון. אם יש לך כוח תעמוד גם בחזרה אך אם הדבר קשה תנהג כמו כל הציבור.
שאלה: בין הפרקים בימים הנוראים: האם הרב יכול לתת עצות והדרכות ורעיונות לדברים שכדאי לעשות בראש השנה בין התפילות?
תשובה: בין התפילות יש לעסוק בתורה, לעיין בספרי מחשבה ומוסר או לומר תהלים.
שאלה: להרבות בסעודה בראש השנה?: האם מותר להרבות בסעודה ובשמחה בראש השנה? האם רצוי?
תשובה: אין מרבים בסעודה בראש השנה.
שאלה: החצנה של הפעילות וגאווה: לכבוד הרב. ב"ה בשנת הלמודים הקרובה אעבוד כמורה. מכיוון שאני מורה מתחילה, חשוב לי מלבד עבודת הקודש עם הילדים וההשקעה, ליידע את מנהל ביה"ס וההורים על הפעילות הלימודית והשקעתי,ולתעד בכתב וכדו פעילויות יוצאות דופן כמו מרכזי למידה וכדו, ע"מ לשמור בע"ה על מקום עבודתי לשנים הבאות, אך אני חוששת שמא בהחצנה של פעילויותי אני עלולה חלילה לעבור על גדרי איסור גאווה, או חוששת שמא יש בזה גדר חנופה. אינני רוצה שיצא שכרי בהפסדי, אך עם זאת חשוב לי שידעו על השקעתי. שאלתי היא האם יש בכך גדרי איסור, וכן אשמח לקבל הדרכה נכונה
תשובה: אם את חושבת שכך הדברים צריכים להיעשות במסגרת עבודתך, וגם אם לא היית בתפקידך והיית מסתכלת על הדברים מבחוץ באופן אובייקטיבי, היית רוצה שכך תיראה הכיתה, וכך בעינייך צריך להיות תפקיד המורה, אז ודאי שכך צריך לעשות. ומותר גם למורה לפעמים לקבל מחמאות על עבודתו המסורה ואין בכך איסור. גם ח אמרו שמצוה לפרסם עושי מצוה ולא חששו בדרך כלל שאדם יתגאה. כמובן שאם באה לו לאדם גאוה ברמה כזו שכבר כל מעשיו ומרצו משועבדים לגאותו, וכל מעשיו מחושבים מראש ע"פ מספר המחמאות שהוא יקצור על מעשהו (שזהו מקרה קיצוני), יחנך עצמו בדרך הזהב של הרמב"ם לתיקון המדות, ויטה אל הענוה ביותר עד שישוב אל דרך האמצע. אך לא נראה שבזה עסקינן, ועדיף שאדם ישקיע בעבודת הקודש של החינוך (בפרט בדורנו שהמלאכה קשה) "ושומר מצוה לא ידע רע", ושיהיה בהצלחה. הרב רואי מרגלית.
שאלה: עניית קדושה ב"שמע קולנו": אם אני נמצא כעת בברכת "שמע קולנו" שבה מותר להוסיף תפילות פרטיות והציבור מתחיל קדושה - האם מותר לי לענות איתם או שעלי להפסיק?
תשובה: אסור להפסיק בדיבור בתפלת הלחש. ולצורך קדושה אתה יכול אם אתה רוצה, לעצור ולהקשיב בלא דיבור ולהמשיך בתפילתך. הרב רואי מרגלית.
שאלה: המתנה לקדושה כשנצרך לנקביו: אדם הנצרך לנקביו בתחילת חזרת הש"ץ - האם עדיף שימתין לקדושה ולאחר מכן ייצא או שאין לענות קדושה במצב זה?
תשובה: ע"פ המשנה ברורה בסימן צב אם יכול להתאפק עד שבעים ושתים דקות, יכול לחכות גם ולענות לקדושה. הרב רואי מרגלית.
שאלה: כיסוי ראש בקרבת בני המשפחה: האם יש מקום להקל בכיסוי ראש לאשה נשואה בקרבת בני משפחתה (כגון אביה ואחיה)?
תשובה: בתוך ביתה של האישה בלבד יש מקילים, אולם לא בזמן תפילה, תורה, ברכות וכדו'.
שאלה: אמירה לגוי בבישול אחר בישול: ראיתי בספר פסקי תשובות שמותר לומר לנכרי לעשות כל דבר שלגבי היהודי יש מחלוקת הפוסקים אם מותר או אסור. לפי זה רציתי לומר שכיון שבשול אחר בשול בלח הוא מחלוקת הראשונים ויש שאף למעשה פסקו להקל לכתחילה, כגון בכמה קהילות תימניות, ניתן לומר לאינו יהודי לשים לח צונן על גבי כלי שעל גבי פלטה חשמלית בשבת. כמדומני שאמרו לי שכך נוהגים למעשה במלונות בהשגחת הרבנויות השונות בארץ. האם הנהגה זו היא הלכה למעשה?
תשובה: נראה כי בשעת הדחק כמצוין אפשר להקל, אבל באופן קבוע צריך להשתדל שלא יהיה צונן לגמרי ואז בודאי זה לכתחילה.
שאלה: חזן רופא מחלל שבת: יש פה חזן שקולו נעים ומרוצה לקהל. הוא רופא שנאלץ לעבוד גם בשבת. אנחנו מניחים שאינו יודע לשמור על כל הלכות שבת בבית חולים. האם ניתן לשלוח אותו לפני העמוד בר"ה שחרית או שיש להמנע מכך, בהנחה שהדבר יקרב אותו יותר לחיי תורה ומצוות מלאים.
תשובה: אם אותו רופא מתכוון לקיים מצוות באופן כללי ונראה לו שאינו עושה עבירה בעבודתו בבית החולים בשבת, אפשר לשלוח אותו לפני התיבה, אבל אם הוא במודע אינו מקפיד על הכל ומרשה לעצמו לחלל שבת, נראה לי שאין לשלוח אותו לפני התיבה בר"ה.
שאלה: הזמנת עבודה מגויים בשבת: מנהל מחלקה יהודי במחלבה שבבעלות גויים צריך להזמין עבודה עבור המחלבה מחברה שבבעלות יהודי תיקון אחד ממכשירי החליבה. העבודה תתבצע בשבת ע"י פועלים גויים. האם מותר למנהל היהודי להזמין את העבודה? מה תהיה הסיבה לכך?
תשובה: לחברה בבעלות היהודי ודאי שאסור להעסיק את הפועלים הגויים בשבת. לענין "לפני עיוור" של מנהל העבודה היהודי, יש לדון אם עובר, במקרה שהפועלים הגויים עובדים בכל מקרה בשבת. למעשה יש לבקש מגוי במחלבה שידבר עם גוי בחברה של הטכנאים ויזמין את השרות.
שאלה: מעמיד מפלסטיק לסכך - כשר?: א. וילון קני במבוק - שדומה מאד ל"סכך לנצח" הנמכר בארץ רק נועד להיות וילון לחלונות ומחובר בחוטי כותנה או צמר. האם ניתן להשתמש בו כסכך, שלכאורה הוא פשוטי כלי עץ שלא נועד למשכב שאינו מקבל טומאה? האם צריך לעשות בו שינוי מעשה לסיכוך? ב. האם מעמיד מפלסטיק כשר? כגון מוטות פלסטיק או חוטי נילון לקשור את הסכך שלא יעוף?
תשובה: א. לכתחילה אין להשתמש בוילון זה כיוון שהחוטים הם בגדר מעמיד וכיוון שאינם ראויים לסכך אין להשתמש בהם לכתחילה כמעמיד. אמנם בדיעבד גם מעמיד שאינו ראוי לסכך כשר. ב. לקשור את הסכך שלא יעוף יש דעה שאין זה נקרא מעמיד ועל כן אפשר להשתמש בחוטי פלסטיק. אכן עדיף יותר לשים עץ, אפילו דק, מעל הסכך ואותו לקשור באיזה חוט שרוצים כי אז החוט הוא "מעמיד דמעמיד" וזה כבר לכתחילה.
שאלה: משלוח מנות בליל פורים: בני עקיבא אחראים על משלוח מנות בפורים לכל הקהילה, הם גובים כסף מהמשפחות וישלחו לכמה מאות משפחות משלוחי מנות. לחלקם אלו יהיו המנות היחידות שיקבלו. כדי לעמוד בעומס הם רצו להתחיל לחלק את המנות בלילה. האם ניתן לעשות זאת בהנחה שהמקבל יקבל את המנות רק ביום. רציתי לדעת מה דעת הרב בנושא.
תשובה: לגבי משלוח מנות בליל פורים יש בדבר ספק ועדיף לחלק ביום.
שאלה: ציבור שאינו מבין עברית: מה לעשות במקרה, שרוב הציבור אינו בקי בלשון הקודש. האם מותר, בשעת התפילה, לעבור על כמה קטעים בשפה לועזית? כמו כן, האם מותר להכריז את מספר הדף בסידור, אפילו במקומות שאסור להכריז?
תשובה: בעניין תפילה בלועזית, יש לחלק בין תפילה בלועזית במקום בלשון הקודש, לבין הוספת תרגום בלועזית. א. אין להתפלל בלשון לעז, הן ביחיד והן בציבור, אלא בלשון הקודש. ואפי' אינו מבין. ב. אין להפסיק את התפילה, במקום שאסור להפסיק, כדי לתרגם או להסביר את התפילה. במקום שאפשר להפסיק, אפשר לתרגם איזה קטעים או להעיר הערות כדי לחזק התפילה, בתנאי שלא יפסיק לזמן ארוך ושלא יהיה נראה כתפילה עצמאית, או כתרגום בעל חשיבות בפני עצמו, אלא כסיוע להבנת כוונת התפילה בלשון הקודש. ג. חובה מוטלת על הרב, ללמד את הקהל פירוש המילים, לפחות של פסוק ראשון של קריאת שמע, ברכה ראשונה של שמונה עשרה וברכת מודים. ד. לגבי הכרזת דפים וכדומה, כדי שיעקבו אחר התפילה, מותר עד ברכות קריאת שמע, וכן חזרת הש"ץ. בברכות קריאת שמע ותפילת שמונה עשרה בלחש, אפשר רק בשעת הדחק ממש.
שאלה: אלוקינו ואלוקי אבותינו ע"י גר: במניין של גרים. האם יש לומר בחזרת הש"ץ "אלוקינו ואלוקי אבותינו" וכו?
תשובה: יש לגר שליח ציבור לומר: "אלוקינו ואלוקי אבותינו", בברכת כוהנים ובברכת האבות, בין שהוא מתפלל במניין רגיל, בין במניין של גרים.
שאלה: אמירת קדיש על ידי אשה: אישה הרוצה לומר קדיש בשקט, בעזרת הנשים של בית הכנסת על בעלה שנפטר, כשאין בנים לומר עליו קדיש, רשאית?
תשובה: שני טעמים נאמרו לחיוב האבל בקדיש: א. ע"י אמירתו מתקדש שמו הגדול בעולמות, ועל ידי כך מתכפרים עוונות הנפטר, ומציל אותו מן הפורענות, ואף שמעלה את הנפטר מדרגה לדרגה בגן עדן. ב. יש בקדיש צידוק הדין. שמקבל דין מלכות שמים, שכל משפטיו אמת וצדק. לכאורה, טעמים אלו שייכים אף באישה, ולכן, היה מקום להתיר לאישה לאמר קדיש. אך הסכמת האחרונים, שאין להתיר לאישה לאמר קדיש בבית הכנסת. יש שהתירו לאישה לאמר קדיש בביתה, אך רבו הפוסקים שחלקו על דעה זו, ואסרו משום היחלשות המנהגים. עם זאת, כדאי לציין שישנה אפשרות יותר פשוטה, והיא, שהאישה תשכור אדם שיאמר קדיש.
שאלה: מחלל שבת במניין: האם יש בעיה לצרף אדם מחלל שבת למניין? מה הדין לגבי העלאתו לתורה?
תשובה: בעניין דינו של מחלל שבת, אחרוני זמננו דנו רבות בגדרו ההלכתי ובהשלכותיו למעשה. עקרונית, יש להבחין בין יהודי, המאמין בה' ובתורתו, אלא שאינו מקיים רוב המצוות, לבין יהודי, הכופר בכך, ואינו מאמין בה' ובתורתו. המאמין, שבא מרצונו לבית הכנסת, דינו קל יותר. הוא מצטרף למניין, ומותר גם להעלותו לתורה כדי לקרבו. לעומת זאת, ברור שאין למנותו ש"ץ או בעל קריאה. במקרה שקיומו של המניין תלוי בחילול השבת של אותו אדם, יש להעדיף את ביטולו של המניין בכלל, שהרי זה כמצווה הבאה בעבירה, אלא שצריך להזהר מהרחקת יהודים מתורה ומקדושה. ולפיכך, ראוי לשכנעו שישהה באיזור בית הכנסת, במשך השבת כולה (יתארח אצל המשפחות וכדו'), ולהסביר לו, בדרכי נועם, את חומרת העבירה של חילול שבת. הרב רואי מרגלית
שאלה: עליה לתורה לכהן הנושא גרושה: האם לכהן שנשא פסולה מותר לעלות לתורה ראשון? מה לגבי עליות אחרות? מה דין ילדים של כהן כזה? האם יש להם דין של ישראל ויכולים לעלות לתורה כישראלים וההיטמא למתים?
תשובה: אסור לכוהן הנשוי לגרושה, לעלות לעליית כוהן ולוי אפילו אם אין כוהן אחר בבית הכנסת. אך לשאר העליות, רשאים להעלותו. ולא חייבים להעלותו לאחרון דווקא, אך רצוי שיהיו שבעה עולים בלעדיו. גם כאשר אין כוהן אחר בבית הכנסת, אלא הוא, צריך להעלות אחר, ואין הכוהן צריך לצאת. לבנו יש דין של חלל. לכן, אינו כוהן ורשאי לעלות לכל העליות מלבד עליות כוהן ולוי וכן רשאי להיטמא למתים.